222 BULETINUL SOCIETĂŢI] DE ŞTIINŢE 



Pe lângă aceste calităţi de om de ştiinţă, Dr. Alfons Saligny 

 avea şi calităţi superioare ca om ; el era totdeauna bun, blând şi 

 amabil cu elevii săi ; era totdeauna binevoitor şi îndatoritor cu cei 

 ce aveau aface cu dânsul ; erâ incapabil de a produce nemulţumiri, 

 incapabil de a-şi face duşmani. Chiar când unele persoane îşi ex- 

 primau îndoiala că o analiză sau o încercare s'ar fi putut face per- 

 fect în laboratoriul său, dânsul se silea totdeauna să le convingă că 

 sunt în eroare ; iar când unele administraţiuni trimeteau în străi- 

 nătate probe pentru analize sau încercări cari se puteau face la 

 noi, dânsul protesta demn şi cu toată energia în contra înjosirii ce 

 se aducea ştiinţei române, însă fâră patimă şi fără ură. 



Acestea fiind pe scurt, stimate Domn, vieaţa şi calităţile Dr. Al- 

 fons Saligny, opera lui şi serviciile ce el a adus ţării, credem că 

 este de datoria oamenilor noştri de ştiinţă şi a acelora cari se ocupă 

 cu aplicaţiunile industriale, ca să se unească cu noi pentru a con- 

 tribui la ridicarea unui modest monument în amintirea sa. Acest 

 monument va fi un simbol atât pentru cei prezenţi, cât şi pentru 

 cei ce vor veni după noi, că am ştiut să apreciem munca şi devo- 

 tamentul oamenilor cari şi-au consacrat activitatea şi vieaţa lor 

 pentru desvoltarea noastră ştiinţifică şi că suntem totdeauna recu- 

 noscători unor asemenea oameni. Monumentul va fi deasemenea 

 o pildă veşnică pentru tinerii cari se îndrumează către diferitele 

 ramuri ale activităţii ştiinţifice, căci el le va dovedi că munca con- 

 tinuă, cinstită şi productivă pusă în folosul ţării le va lî totdeauna 

 apreciată şi recunoscută, deşi ea nu le aduce totdeauna în vieaţa 

 onorurile şi sărbătoririle ce se întâlnesc în alte ramuri ale activităţii 

 sociale. Nu trebuie să uităm că ţara care nu-şi onorează pe foştii 

 săi oameni de ştiinţă nu poate avea în viitor oameni de ştiinţă. 



Fiind convins, stimate domn, că sunteţi însufleţiţi de aceleaşi 

 sentimente ca şi noi, ne permitem a vă trimite acest apel, însoţit 

 de o listă de subscripţiune. Această listă, împreună cu sumele pe 

 cari veţi binevoi a subscrie sau pe cari le veţi putea aduna în cer- 

 cul cunoştinţelor d-voastre, vă rugăm a le înapoia până cel mai 

 târziu la i Noemvrie 19 io d-lui I. Ionescu, inginer-şef, calea 

 calea Victoriei No. 107. 



Rezultatele ce vom obţine, precum şi hotărîrile ce vom lua, pe 

 baza lor, în privinţa alcătuirii monumentului şi al locului unde va 



